26 Φεβρουαρίου 2025

Μια αθλήτρια παγκοσμίου φήμης μοιράζεται το πάθος, την αποφασιστικότητα και την επιθυμία για καινοτομία με τη Henkel

Η δύναμη της Henkel και των συγκολλητικών Loctite υποστηρίζουν την Simona De Silvestro που συμμετέχει στο αγωνιστικό έλκηθρο (bobsleigh γυναικών) στο Μιλάνο Cortina 2026.

Μιλάνο - Η Henkel υποστηρίζει τη **Simona De Silvestro** στην προσπάθειά της να προκριθεί για τους **Χειμερινούς Ολυμπιακούς Αγώνες του 2026** στην **Κορτίνα** του Μιλάνου στις κατηγορίες για μονοθέσιο και διθέσιο έλκηθρο. Η αθλήτρια, η οποία προέρχεται από μια επιτυχημένη καριέρα στην αυτοκινητοβιομηχανία, είναι η πρέσβειρα της **LOCTITE®** και παρομοίως με τα συγκολλητικά της Henkel, έχει γίνει γνωστή για το πάθος, την αποφασιστικότητα και την επιθυμία της για καινοτομία.

Γεννημένη στην Ελβετία το 1988, η Simona De Silvestro ξεκίνησε να αγωνίζεται σε καρτ από την ηλικία των 7 ετών, ενώ μεγάλωσε μέσα στο μηχανοκίνητο αθλητισμό συμμετέχοντας σε διεθνείς αγώνες υψηλού επιπέδου, όπως το IndyCar Series και το Indianapolis 500. Έγινε πιλότος της αγωνιστικής ομάδας της Porsche και ηγήθηκε των εργοστασιακών δοκιμών της TAG Heuer Porsche στη Formula E. Από το 2023, κυνηγώντας το όνειρό της να συμμετάσχει στους Ολυμπιακούς Αγώνες, αποφάσισε να δοκιμάσει τις δυνάμεις της στο bobsleigh (αγωνιστικό έλκηθρο).

*«*Συνεργαζόμαστε με τη Σιμόνα από τη Formula E και δεν είχαμε καμία αμφιβολία όταν μας ζήτησε να είμαστε δίπλα της και σε αυτή τη νέα της περιπέτεια. Σε αυτήν αναγνωρίζουμε αξίες όμοιες με αυτές της Henkel και της LOCTITE, όπως το πρωτοποριακό πνεύμα, την επιθυμία για συνεχή καινοτομία και βελτίωση και την προσοχή στην απόδοση και τις λεπτομέρειες που κάνουν τη διαφορά», εξήγησε ο **Massimiliano Casali**, Country Manager Southern Europe της Henkel Adhesive Technologies. «Η επιμονή της, της επέτρεψε να καθιερωθεί σε έναν ακόμα πολύ ανδροκρατούμενο κόσμο, όπως είναι αυτός του μηχανοκίνητου αθλητισμού και να τα πάει καλά και στα χειμερινά αθλήματα. Την υποστηρίζουμε και ανυπομονούμε να τη δούμε στις πλαγιές του Μιλάνο Κορτίνα 2026».

*«Από τα αυτοκίνητα μέχρι το έλκηθρο, ο στόχος παραμένει η υπέρβαση των ορίων, η ολοένα αυξανόμενη ταχύτητα και η επίτευξη περισσότερων και πιο φιλόδοξων στόχων. Είμαι περήφανη που έχω στο πλευρό μου έναν συνεργάτη όπως η Henkel και την εξαιρετική δύναμη της LOCTITE», δήλωσε η* ***Simona De Silvestro****. «Ο δρόμος προς τους Ολυμπιακούς Αγώνες είναι ακόμη μακρύς, αλλά εργαζόμαστε σκληρά για να εκπροσωπήσουμε την Ιταλία στο Μιλάνο Κορτίνα 2026».*

Τους τελευταίους μήνες η Simona De Silvestro συνεργάζεται στενά με την ομάδα της Henkel για να αυξήσει την αξιοπιστία και την πρόσφυση του οχήματός της μέσω της ευρείας γκάμας προϊόντων LOCTITE, και να το κάνει πιο αεροδυναμικό και ελαφρύ αντικαθιστώντας βίδες και μπουλόνια, όπου είναι δυνατόν. Οι συγκολλητικές ουσίες και οι λύσεις επεξεργασίας επιφανειών μετάλλων της LOCTITE εξασφαλίζουν βέλτιστη απόδοση ακόμη και σε δύσκολες συνθήκες, όπως οι αγώνες bobsleigh, κατά τους οποίους οι έντονες μηχανικές καταπονήσεις που προκαλούνται από την υψηλή ταχύτητα, συχνά συνδυάζονται και με ακραίες θερμοκρασίες.

Εκτός από τη δοκιμή των προϊόντων LOCTITE σε αυτό το απαιτητικό περιβάλλον, τα επόμενα δύο χρόνια η Simona De Silvestro θα συμμετάσχει ως πρέσβειρα της μάρκας σε μια σειρά εκδηλώσεων και πρωτοβουλιών με τη συμμετοχή εργαζομένων, πελατών και συνεργατών της Henkel.

Μάθετε περισσότερα για τη LOCTITE και τις βιομηχανικές κόλλες της Henkel:

<https://www.henkel-adhesives.com/gr/el.html>

Πληροφορίες για τη Henkel

Με τα εμπορικά σήματα, τις καινοτομίες και τις τεχνολογίες της, η Henkel κατέχει ηγετική θέση τόσο στον βιομηχανικό όσο και στον καταναλωτικό τομέα σε όλο τον κόσμο. Η επιχειρηματική μονάδα Συγκολλητικών Τεχνολογιών (Adhesive Technologies) κατέχει ηγετική θέση στην παγκόσμια αγορά σε κόλλες, στεγανωτικά και λειτουργικές επιστρώσεις. Με την Consumer Brands, η εταιρεία κατέχει ηγετική θέση στους τομείς της περιποίησης μαλλιών, του πλυσίματος των ρούχων και του καθαρισμού του σπιτιού σε πολλές αγορές και κατηγορίες πολλών χωρών του κόσμου. Τα τρία κύρια εμπορικά σήματα της είναι η Loctite, το Persil και το Schwarzkopf. Το οικονομικό έτος 2023, η Henkel σημείωσε πωλήσεις άνω των 21,5 δισεκατομμυρίων ευρώ και προσαρμοσμένα λειτουργικά κέρδη περίπου 2,6 δισεκατομμυρίων ευρώ. Οι προνομιακές μετοχές Henkel είναι εισηγμένες στο γερμανικό Χρηματιστήριο βάσει του δείκτη DAX. Η Henkel έχει μακρά παράδοση στην αειφόρο ανάπτυξη, διαθέτοντας μια σαφή στρατηγική βιωσιμότητας με συγκεκριμένους στόχους. Η Henkel ιδρύθηκε το 1876 και απασχολεί περίπου 48.000 άτομα σε όλο τον κόσμο –μια ετερογενή ομάδα, που είναι ενωμένη κάτω από μια ισχυρή εταιρική κουλτούρα, κοινές αξίες και έναν κοινό σκοπό: «Πρωτοπόροι στην καρδιά για το καλό των γενεών». Για περισσότερες πληροφορίες, επισκεφθείτε τον ιστότοπο www.henkel.com [www.henkel.com](http://www.henkel.com)

**Για πληροφορίες προς τον Τύπο:**

Μπία Ενωτιάδη, benotiad@ikon.bbdogroup.gr, 210 6784356

Χριστίνα Γενικαλιώτη, cgenikal@ikon.bbdogroup.gr, 210 6784364